Diari Oficial de la Generalitat Valenciana


Sumari del DOGV 8788, del 14-04-2020 (2020/2854)

Aprovació de la resolució de l'Informe ambiental i territorial estratègic de la modificació puntual detallada de les normes urbanístiques del Pla general d'ordenació urbana de València relativa al canvi de qualificació de sistema local d'espai lliure a sistema local d'equipament públic en el carreró de Malabuche (Exp. 03693/2019/291).
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8788

Data del DOGV
:   14-04-2020

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2020/2854


Data del document
:   07-04-2020

Organisme emissor
:   Ajuntament de València

Tipus de document
:   Anunci

Descriptors 

:   * València
    * pla d'urbanisme
    * administració local

Aprovació de la resolució de l'Informe ambiental i territorial estratègic de la modificació puntual detallada de les normes urbanístiques del Pla general d'ordenació urbana de València relativa al canvi de qualificació de sistema local d'espai lliure a sistema local d'equipament públic en el carreró de Malabuche (Exp. 03630/2019/291). [2020/2854]  
La Junta de Govern Local de l'Ajuntament de València, en sessió celebrada el 13 de març de 2020, va adoptar l'acord que en la seua part dispositiva diu:  
«Primer. Concloure que la proposta de modificació puntual detallada del PGOU de València per al canvi de qualificació de sistema local espai lliure (SEL) a sistema local de servei públic sociocultural (SP-2) i administratiu institucional (SP-4) en el carreró de Malabuche, redactada pel Servei de Planejament, no té efectes significatius sobre el medi ambient conforme als criteris establits en l'annex VIII de la LOTUP.  
  
Segon. Resoldre favorablement l'avaluació ambiental i territorial estratègica pel procediment simplificat de la proposta de modificació puntual del PGOU de València relativa a la modificació puntual detallada del PGOU de València per al canvi de qualificació de sistema local espai lliure (SEL) a sistema local de servei públic sociocultural (SP-2) i administratiu institucional (SP-4) en el carreró de Malabuche, i designar com a alternativa més idònia mediambientalment en aquesta actuació l'alternativa 1 descrita en el fonament de dret quint de l'informe ambiental, tenint en compte en la versió preliminar del pla les consideracions establides en el fonament de dret seté de l'informe.  
  
Tercer. Donar compte del contingut de la resolució d'informe ambiental i territorial estratègic pel procediment simplificat a totes les persones o entitats interessades que apareguen en la tramitació ambiental d'aquesta actuació, incloent-hi l'informe en la documentació de l'instrument de planejament urbanístic, i identificar com a públic interessat l'Associació de Veïns del Barri de Patraix, la Comunitat de Propietaris del c/ Conca, núm. 34D, del c/ Conca, núm. 36 (representats per la Sra. Ana Sánchez Romero i Mª. del Carmen Climent Espí), i del C/ Navarra, números 3 i 6 de València.  
Quart. Ordenar la publicació de la resolució de l'informe ambiental i territorial estratègic pel procediment simplificat en el Diari Oficial de la Generalitat Valenciana, als efectes previstos en l'article 51.7 de la LOTUP.  
Quint. La resolució de l'informe ambiental i territorial estratègic pel procediment simplificat no és susceptible de recurs per considerar-se acte de tràmit, sense perjudici dels recursos que, si és el cas, procedixen en via contenciosa administrativa enfront de l'acte que aprove l'instrument de planejament corresponent, la qual cosa no és inconvenient perquè puguen utilitzar-se els mitjans de defensa que s'estimen pertinents en dret.  
Sext. La resolució de l'informe ambiental i territorial estratègic pel procediment simplificat perdrà la seua vigència i cessarà la producció dels efectes que li són propis, si una vegada publicat en el DOGV, no s'haurà procedit a l'aprovació del pla en el termini màxim de quatre anys des de la seua publicació. En eixos casos, l'òrgan promotor haurà d'iniciar novament el procediment d'avaluació ambiental i territorial estratègica simplificada del pla o programa.»  
  
València, 7 d'abril de 2020.- El secretari: Manuel Latorre Hernández.